**PREŠOVSKÁ UNIVERZITA V PREŠOVE**

**ŠTATÚT**

**športového reprezentanta Prešovskej univerzity v Prešove**

**2016**

**Štatút**

**športového reprezentanta Prešovskej univerzity v Prešove**

**Čl. 1**

**Športovým reprezentantom Prešovskej univerzity** **v Prešove** je študent dennej alebo externej formy štúdia na bakalárskom alebo magisterskom stupni študijných programov uskutočňovaných na Prešovskej univerzite v Prešove (ďalej len „PU“), ktorý:

1. je športovým reprezentantom Slovenskej republiky,
2. reprezentuje PU na medzinárodných a národných športových podujatiach na základe nominácie Rady pre športovú činnosť PU,
3. je účastníkom najvyššej medzinárodnej alebo národnej súťaže v športových hrách,
4. je účastníkom Majstrovstiev SR v individuálnych športoch.

**Čl. 2**

**Športový reprezentant Prešovskej univerzity v Prešove má nárok:**

1. ***Získať kredit za výberový predmet Športová reprezentácia PU*** v príslušnom akademickom roku po predložení hodnoverného dokladu o športovej reprezentácii podľa čl. 1 bodu a) až d) tohto štatútu.
2. ***Podať žiadosť na  priznanie mimoriadneho motivačného štipendia za vynikajúce výsledky dosiahnuté v športovej oblasti*** v súlade so Štipendijným poriadkom PU v Prešove a podľa Kritérií na priznanie mimoriadneho motivačného štipendia študentom PU v Prešove (príloha 1) po predložení hodnoverného dokladu.

1/2

1. ***Získať ubytovanie v študentskom domove PU z rezervy rektora PU***.

Športový reprezentant PU má možnosť v súlade s Ubytovacím poriadkom ŠDJ PU v Prešove požiadať o pridelenie ubytovania v akademickom roku z rezervy rektora PU. Žiadosť potvrdenú športovým zväzom, resp. klubom predkladá do 15. apríla príslušného kalendárneho roka na **Referát pre akreditáciu, edičnú a športovú činnosť**  Útvaru vedy, umenia, športu a akreditácie PU.

1. ***Byť nominovaný na ocenenie Cena rektora za mimoriadne športové úspechy***.

Nominácie predkladápredseda Rady pre športovú činnosť PU na základe návrhu vedení jednotlivých fakúlt, resp. ústavov PU. Návrhy je potrebné predkladať na **Referát pre akreditáciu, edičnú a športovú činnosť**  Útvaru vedy, umenia, športu a akreditácie PU.

**Čl. 3**

 **Študenti Fakulty športu PU v Prešove** môžu požiadať:

* o individuálnu úpravu účasti na kontaktnej výučbe v súlade s Opatrením dekana Fakulty športu PU v Prešove č. 1/2016;
* o náhradu plnenia povinností v súlade s Opatrením dekana Fakulty športu PU v Prešove č. 2/2013.

 V Prešove 01. 04. 2016 prof. PhDr. Milan Portik, PhD., v.r.

 predseda Rady pre športovú činnosť PU

2/2